钦定古今图书集成/理学汇编/学行典/第269卷 > 郑伯渊
## 钦定古今图书集成/理学汇编/学行典/第269卷 > 郑伯渊

按《八闽通志》：“郑伯渊，号秋浦，罗源人。淳祐中为乡先
生，邑青衿半出其门。性好义，乡邻有急，虽暮夜必往，
不顾利害。咸淳六年，邑大旱，伯渊时年已七十馀，躬
履险阻，至福源潭为民祈祷。翌日大雨如注。明年又
旱，亦如之。邑有三溪，岁久中溪壅塞，水无所出，邑人
以为患。伯渊捐金发粟，协众力濬之，溪流复旧。居民”
感其德，尝有诗曰：“十里清溪流活水，连村绿稼有甘
霖。罗川野叟千年史，秋浦先生一片心。”遂终身隐遁。